Anne Heche
Anne Celeste Heche (Aurora, Ohio, 25 maaie 1969 - Los Angeles, 12 augustus 2022) wie in Amerikaanske aktrise, filmregisseur en senarioskriuwer.

Se waard yn 2004 nominearre foar in Primetime Emmy Award foar har byrol as Rowena Lawson yn de telefyzjefilm Gracie's Choice. Mear as fiif oare prizen waarden har werklik takend, wêrûnder in National Board of Review Award foar bêste byrolspylster yn 1997 (foar Donnie Brasco en Wag the Dog) en in Daytime Emmy Award yn 1991 (foar har rol yn de soapsearje Another World). Yn 1999 waard se foar har haadrol yn Gus Van Sants Psycho nominearre foar sawol in Golden Raspberry Award (Razzie, satiryske priis foar de minste aktearprestaasje), as foar in Saturn Award (foar de bêste prestaasje yn in horrorfilm).

Heche brocht yn 2001 in autobiografy út mei de titel Call Me Crazy.

Biografy

Privee 
Har ferhâlding mei Ellen DeGeneres, mei wa't hja har publike coming out meimakke hie, krige in soad omtinken. Heche waard it mikpunt fan spot en lilkens yn homofermiddens doe't hja koart dêrnei troude mei in kameraman Coley Laffoon. Hja boasken op 1 septimber 2001. Harren soan, Homer, waard seis moanne letter berne op 2 maart 2002. It pear gie út elkoar yn jannewaris 2007.

'Pulling an Anne Heche' waard in populêre útdrukking foar in frou dy't harsels mar tiidlik as lesbysk beskôge. Boppedat waard der suggerearre dat Heche misbrûk fan har relaasje mei DeGeneres makke hie om mear omtinken foar harsels te krijen.
 Auto-ûngemak en ferstjerren
Op 5 augustus 2022 rekke Heche, nei alle gedachten ûnder ynfloed fan ferdôvjende middels, slim ferwûne doe 't se yn Mar Vista - in wyk fan Los Angeles - mei har auto in wenning ynried. Se rûn swiere brânwûnen en longletsel op en rekke yn koma. It hûs dat se binnenriden wie, rekke swier skansearre. Teffens hie Heche harsenletsel troch soerstoftekoart. Heche beswike de oare deis oan har ferwûningen en waard op 12 augustus dea ferklearre neffens de wet fan Kalifornië. Famylje en freonen ferklearren dat se harsensdea wie en op dat stuit noch altyd oan de beäzeming lei. Undersocht waard noch oft har organen geskikt wiene foar donaasje.

Filmografy

|-

|-
|1992
| O Pioneers! 
|Marie
|
|-
|1995
| Wild Side
|Alex Lee
|
|- 
|1996
| If These Walls Could Talk 
|Christine Cullen 
|
|-
|1996
| The Juror 
|Juliet 
|
|-
|1996
| Walking and Talking 
|Laura
|
|-
|1997
| Donnie Brasco 
|Maggie Pistone 
|
|-
|1997
| Volcano 
|Dr. Amy Barnes
|
|-
|1997
| I Know What You Did Last Summer 
|Melissa (Missy) Egan
|
|-
|1997
| Wag the Dog 
|Winifred Ames
|
|-
|1998
| Return to Paradise
|Beth McBride
|
|-
|1998
| Six Days Seven Nights 
|Robin Monroe
|
|-
|2001
| Prozac Nation 
|Dr. Sterling
|
|-
|2002
| John Q 
|Rebecca Payne
|
|-
|2004
| Birth 
|Clara 
|
|-
|2004/2005
| Everwood  
|Amanda Hayes 
|telefyzjerige
|-
|2005
| Nip/Tuck  
|Nicole Morretti 
|telefyzjerige
|-
|2006
| Fatal Desire  
|Tanya Sullivan 
|telefyzjerige
|-
|2006
| Suffering Man's Charity 
|Helen Jacobsen
|
|-
|2006
| Men in Trees 
|Marin Frist
|telefyzjerige
|-
|2014
| The Legend of Korra
|De stim fan Suyin Beifong 
|tekenfilmsearje
|}

Keppelings om utens 
 Gearfetting fan in ynterview mei Heche op 5 septimber 2005 troch ABC News.
 Anne Heche ynterview AOL

 

Amerikaansk filmakteur
Amerikaansk telefyzje-akteur
Amerikaansk filmregisseur
Amerikaansk senarioskriuwer
Emmy-winner
Persoan berne yn 1969
Persoan stoarn yn 2022